Adrian Grima se jkun akkumpanjat mill-mużiċist magħruf Grieg-Awstraljan, Nick Tsiavos, fuq il-kuntrabaxx. Bħal f'kull attività oħra ta' poetry@fedsquare li ssir fit-tielet ġimgħa tax-xahar, kulħadd jista' jattendi u d-dħul huwa b'xejn. Din l-inizjattiva ilha għaddejja mill-2006 u llum titmexxa mill-poeta Grieg-Awstraljan Dimitris Troaditis. Waħda mill-poeżiji li se jaqra hija "Furja," poeżija ġdida miktuba l-Awstralja ispirata min-nirien li ħakmu l-istat ta' Victoria fl-2009.